|  |  |
| --- | --- |
| **Broj RKP:** | **9691** |
| **Matični broj:** | **03310124** |
| **Naziv obveznika:** | **Osnovna škola Mladost** |
| **Adresa:** | **Kolodvorska 2, 34308 Jakšić** |
| **Razina:** | **31** |
| **Šifra djelatnosti:** | **8520** |
| **Šifra općine:** | **164** |
| **Županija:** | **Požeško-Slavonska** |

# BILJEŠKE UZ FINANCIJSKA IZVJEŠĆA

# 1.1.-31.12.2023. godine

Člankom 8. Pravilnika o financijskom izvještavanju u proračunskom računovodstvu (NN 37/2022) propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 14. Bilješke su dopuna podataka uz financijske izvještaje.

Članak 15. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Osnovna škola „Mladost“, Jakšić, pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik dvojnog proračunskog računovodstva.

**Uvod:**

Osnovna djelatnost škole je odgoj i osnovno obrazovanje i ne obavlja niti jednu dodatnu ili gospodarsku djelatnost.

Tijekom godine nije došlo do promjena ustroja ili organizacije.

Škola je od 01.09.2023. ušla u Eksperimentalni program Cjelodnevne nastave.

Odgovorna osoba je Boško Obradović, ravnatelj.

Osoba koja je sastavljala Bilješke je Monika Pus, voditelj računovodstva, a ujedno je odgovorna i za sastavljanje financijskih izvješća.

**Bilješke uz Izvještaj o prihodima i rashodima- Obrazac PR-RAS 1.1.-31.12.2023. g.**

**ŠIFRA 6**

U razdoblju siječanj-prosinac 2023. godine škola je ostvarila **ukupan prihod poslovanja** u iznosu **1.426.112,53 eura**.Prihodi su uvećani u odnosu na prethodnu godinu (indeks 121,0) jer su u 2023. g. doznačena većinska sredstva vezana za B1-izvannastavne aktivnosti i B2-izvanškolske aktivnosti u sklopu programa CDŠ (cjelodnevna škola), te zbog uvećanog iznosa namjenskih prihoda za program prehrane učenika i produženog boravka koji se povećao sa 1,30 eura na 2,00 eura po učeniku.

**ŠIFRA 6361**

Prihodi evidentirani u iznosu od 1.228.154,83 eura se odnose na prihode vezane u plaću i ostala materijalna prava djelatnika te su uvećani u odnosu na prošlu godinu (indeks 123,9) obzirom da su plaće rasle u više navrata ,a također i na osnovu dodataka koje su djelatnici ostvarili ulaskom u Eksperimentalni program Cjelodnevne nastave.

**ŠIFRA 6362**

Ova sredstva se odnose na školske udžbenike, te ostala sredstva koje je doznačio državni proračun a za implementaciju Cjelodnevne nastave (Operativni troškovi).

**ŠIFRA 6422**

Ovi prihodi se odnose na najam zemljišta pri PŠ Trapari a koji su u 2023. godini proknjiženi na konto 68311 Ostali prihodi.

**ŠIFRA 6526**

Prihodi po posebnim propisima su umanjeni u odnosu na prethodnu godinu a odnose se na prehranu učenika koju su do 01.09.2023. sufinancirali roditelji učenika, a nakon ulaska u Cjelodnevnu nastavu financira Državni proračun te se knjiži na konto 63612. Također se na ovome kontu (65267) nalaze sredstva kojima roditelji sufinanciraju popravke učeničkih tableta u iznosu 978,50 eura.

**ŠIFRA 6615**

Prihodi po posebnim propisima, tj. najam ŠS dvorana pri matičnoj školi su uvećani u odnosu na prethodnu godinu zbog povećanog interesa korisnika.

**ŠIFRA 6631**

Prihodi na ovoj poziciji se odnose na donaciju prijevoznog poduzeća Autotrans d.d. za dnevnice učitelja koji su vodili učenike na višednevnu ekskurziju u organizaciji istog.

**ŠIFRA 6711**

Povećanje prihoda iz proračuna Osnivača Požeško-slavonske Županije je uvjetovano odobrenjem većeg iznosa za decentralizirane funkcije.

**ŠIFRA 6712**

Osnivač Požeško-slavonska Županija je doznačila i sredstva za kapitalnu nabavku hladnjaka u iznosu 765,16 eura, te knjižnične građe u iznosu od 470,00 eura.

**ŠIFRA 683**

Ostali prihodi su uvećani (indeks 361,4) a odnose se na doznaku 223,51 eura Unijapapira za predani stari papir u 2022. godini, HŠSS-doznaka za dnevnice za državno natjecanje u Futsalu 53,08 eura, Natječaj Kreativni i neovisni 150,00 eura, te najam zemljišta pri PŠ Treštanovci 53,09 eura.

**ŠIFRA 3**

**Ukupni rashodi** su ostvareni u iznosu od **1.379.284,68 eura** te su minimalno uvećani obzirom na cjelokupno povećanje poslovanja Škole..

**ŠIFRA 311**

Rashodi za plaće su uvećani u odnosu na razdoblje prethodne godine uslijed povećanja plaća u više navrata ,a također i na osnovu dodataka koje su djelatnici ostvarili ulaskom u Eksperimentalni program Cjelodnevne nastave.

**ŠIFRA 321**

Troškovi službenih putovanja su uvećani (indeks 126,9) i iz razloga jer je Škola ušla u program Cjelodnevne nastave.

**ŠIFRA 322**

Trošak materijala i energenata je znatno uvećan (indeks 201,8) obzirom na rast cijena istih, a također su svi učenici ostvarili pravo na prehranu programom Prehrana za sve.

**ŠIFRA 3225**

Iznos sredstava potrošen na nabavku sitnog inventara je prema potrebama poslovanja uvećan a zbog ulaska u program Cjelodnevne nastave.

**ŠIFRA 343**

Rashodi u iznosu **64,87 eura** su znatno umanjeni u odnosu na razdoblje prethodne godine obzirom da rashodi na ime troškova zateznih kamata a prema sudskim presudama tzv. „Tužbi 6%“ su završeni u 2022. godini.

**ŠIFRA X001**

Višak prihoda poslovanja je uvećan (indeks 145,3) jer je 29.12.2023. izvršena doznaka sredstava Školi koja se odnose na B1 i B2 aktivnosti (58.560,00 eura) za studeni i prosinac 2023. a koja su isplaćena Udrugama u 2024. godini.

**Bilješke uz izvještaj Bilanca 2023. g.**

U Bilanci vidljivo je povećanje vrijednosti imovine (**ŠIFRA B001**-indeks 103,8) i obveza (**ŠIFRA 2** -indeks 160,5) što proizlazi iz činjenice da je Škola ulaskom u program Cjelodnevne nastave morala izvršiti određene prilagodbe te nabavkom potrebnih sredstava osigurati nesmetani proces nastave. Također je Ministarstvo znanosti i obrazovanja Odlukom o prijenosu imovine školama sudionicima Cjelovite kurikularne reforme prenijela osnovna sredstva u iznosu 10.768,47 eura .

Na **ŠIFRAMA 165-168** se nalaze potraživanja prema roditeljima za prehranu učenika u iznosu 223,43 eura, prema korisnicima ŠS dvorane 1.785,09 eura, prema Osnivaču za sredstva na podračunu Riznice PSŽ 74.196,21 eura koja su većinom uvećana zbog doznake za B1 i B2 aktivnosti.

Na **ŠIFRI 922** Višak/manjak prihoda na dan 01.01.2023. je vidljiv različiti rezultat (15.886,82 eura) u odnosu na rezultat prikazan 31.12.2022. godine (119.698,98 HRK=15.886,78 eura) što je posljedica usklađivanja razlika između analitičkih i sintetičkih evidencija zbog preračunavanja iznosa iz kuna u eure i uspostavljanja bilančne ravnoteže.

**Bilješke uz Izvještaj o promjenama u vrijednosti i obujmu imovine i obveza – Obrazac P-VRIO za 2023.g.**

Proizvedena dugotrajna imovina (šifra P018) ima povećanje od 11.168,47 eura, a odnosi se na prijenos imovine od Ministarstva znanosti i obrazovanja školama sudionicima Cjelovite kurikularne reforme.

**Bilješke uz Izvještaj o obvezama 2023. g.**

Stanje nedospjelih obveza za rashode poslovanja u iznosu od 146.692,62 eura odnosi se na:

- 231 - obveze za zaposlene u iznosu od 106.675,36 eura, odnosno plaće za prosinac 2023. godine MZO te materijalna prava 11.-12.2023.

- 232 - obveze za materijalne rashode u iznosu od 21.298,63 eura s dospijećem do kraja siječnja i veljače 2024. godine,

- 237- obveze za račun Narodnih novina za udžbenike i radne bilježnice 23/24 11.583,20 eura te Školske knjige 480,06 eura.

- 239 – ostale tekuće obveze od 5.481,65 eura se odnosi na obveze za bolovanja preko 42 dana u iznosu 3.211,25 eura, obveze po preplaćenom porezu i prirezu na gopp-u 1.271,75 eura, te 998,65 eura ostale obveze,

-24- obveze za račun Narodnih novina za udžbenike i radne bilježnice 23/24 1.173,72 eura

**Bilješke uz Izvještaj o rashodima prema funkcijskoj klasifikaciji 2023. g.**

**ŠIFRA 09** sadrži podatak o ukupnim rashodima poslovanja razreda 3 i rashoda za nabavu nefinancijske imovine razreda 4 u izvještajnom razdoblju u iznosu od 1.398.542,71 euro. Taj iznos je podijeljen na **ŠIFRI 0912** Osnovno obrazovanje – 1.311.479,19 eura tj. svi rashodi razreda 3 i 4 umanjeni za **ŠIFRI 096** Dodatne usluge u obrazovanju u iznosu od 87.063,52 eura , a koji se odnose na rashode za namirnice u školskoj kuhinji. U odnosu na 2022. godinu imamo povećanje svih rashoda u 2023. godini zbog ulaska Škole u Eksperimentalni program Cjelodnevne nastave.

Jakšić, 31. siječnja 2024.

Telefon za kontakt: 034/315503

Osoba za kontaktiranje: Zakonski predstavnik:

Monika Pus, oec. Boško Obradović, prof.